วัคซีนซิโนแวค ที่รัฐบาลจีนบริจาคให้ไทยถูกส่งมาอีก 5 แสนโดส รวมยอดส่งขายและบริจาคช่วยไทยแล้ว 6.5 ล้านโดส
สถานเอกอัครราชทูตสาธารณรัฐประชาชนจีนประจำประเทศไทย เปิดเผยผ่านเฟซบุ๊ก Chinese Bangkok สถานเอกอัครราชทูตสาธารณรัฐประชาชนจีนประจำประเทศไทย ถึงการบริจาควัคซีนป้องกันโรคโควิด-19 ของบริษัท ซิโนแวค ให้ประเทศไทยเพิ่มอีก ว่า วัคซีนของซิโนแวค ล็อตที่ 2 ซึ่งรัฐบาลจีนบริจาคให้แก่รัฐบาลไทยจำนวน 500,000 โดส ได้ถูกส่งมาถึงประเทศไทยแล้ว ทำให้ปัจจุบันรัฐบาลจีนได้บริจาควัคซีนป้องกันโควิด-19 ให้แก่ประเทศไทยรวมทั้งสิ้น 1 ล้านโดส สำหรับวัคซีนซิโนแวคเป็นวัคซีนที่มีจำนวนมากที่สุดทั้งในประเทศจีนและไทย โดยตั้งแต่วันที่ 15 ธันวาคม 2563-30 พ.ฤษภาคม 2564 ประเทศจีนได้ฉีดวัคซีนป้องกันโควิด-19 ไปแล้วทั้งหมด 639 ล้านโดส โดยวัคซีนจำนวน 316 ล้านโดส เป็นวัคซีนซิโนแวค อีกทั้งขณะนี้ จีนได้ส่งออกและบริจาควัคซีนซิโนแวคให้แก่ไทยแล้วจำนวนทั้งสิ้น 6.5 ล้านโดส